Në bazë të nenit 5, 12 dhe 13 të Ligjit mbi sportin (“Fleta zyrtare e MZ”, numër: 44/18 ) si dhe nenit 24 paragrafit 1 pikës 13 dhe nenit 53 paragrafi 1 pika 2 të Statutit të Komunës së Tuzit (“Fleta zyrtare e MZ – dispozitat komunale”, numër 24/19) Kuvendi i Komunës së Tuzit në seancën e mbajtur më 18.07.2019, ka sjell.

**VENDIM**

**mbi financimin e sportit**

**Neni 1**

Me ketë Vendim përcaktohen kushtet, mënyra dhe procesi i shpërndarjes së mjeteve të planifikuara nga Buxheti i Komunës së Tuzit të përcaktuara për financimin e sportit.

**Neni 2**

Sportin e përfaqësojnë të gjitha format e aktiviteteve fizike dhe mentale të cilat, sipas pjesëmarrjes së pa organizuar ose të organizuar, kanë për qellim të shprehurit ose përmirësimin e përgatitjes fizike dhe mentale ose arritjen e rezultateve në gara të të gjitha niveleve.

Sporti është në dispozicion për të gjithë pa dallim në moshë, aftësi fizike, invaliditet, përkatësi nacionale apo etnike, përkatësin racore apo të besimit, gjinisë, gjuhës, prejardhjes shoqërore, orientimit politik, gjendjes ekonomike dhe përkatësive të tjera personale.

Sporti themelohet në principet e vullnetarizmit, partneritetit, mbështetjes, aftësisë, punës profesionale dhe diturive shkencore.

Marrja me sportin duhet të jetë humane, e lirët, vullnetare, e shëndetshme, e sigurte, e drejtë, tolerant, dhe në pikëpamje etike i pranueshëm.

**Neni 3**

Shprehjet të cilat në këtë vendim shfrytëzohen për personat fizik të gjinisë mashkullore, të njëjtat nënkuptohen edhe për gjininë femërore.

**Neni 4**

Mjetet nga neni 1 i këtij vendimi shfrytëzohen për bashkëfinancimin e:

1. Programeve të punës së organizatave sportive:
* Klubeve sportive, shoqatave sportive-rekreative
* Shoqatave sportive – shkollore
* Organizimeve sportive të personave me invaliditet (klub ose shoqatë)
1. Shfaqjeve sportive me rendësi për vetëqeverisjen lokale,
2. Shpërblime për rezultatet e arritura sportive,
3. Ndarja e njohjeve vjetore nga fusha e sportit.

**Bashkëfinancimi i programeve të punës të organizatave sportive**

**Neni 5**

Zhvillimi i sportit inkurajohet përmes bashkëfinancimit nga Buxheti i Komunës së Tuzit për: klubet sportive, shoqatat sportive-rekreative, shoqatat shkollore sportive, organizimeve sportive të personave me invaliditet- klubeve ose shoqatave (në tekstin e mëtejmë: organizimi sportiv), të cilat janë me rëndësi për realizimin e interesit publik në sport.

**Sasia e bashkëfinancimit**

**Neni 6**

Me mjetet nga buxheti i Komunës së Tuzit mund të bashkëfinancohet programi i organizatave sportive më së shumti deri në 70% të shumës së mjeteve të nevojshme për realizimin e tij.

**Konkursi publik**

**Neni 7**

Bashkëfinancimi i programeve të organizatave sportiv bëhet në bazë të konkursit publik për bashkëfinancim të programeve të organizatave sportive (në tekstin e mëtejme: konkurs), të cilin e shpall organi i administratës publike kompetent për sportin.

Organizata sportive në konkurs nga paragrafi 1 i këtij neni paraqet programin për periudhën një vjeçare, me përllogaritje të shumës së mjeteve të cilat janë të nevojshme për realizimin e programit dhe planit detal të shpenzimit të mjeteve.

Konkursi shpallet 30 ditë nga dita e miratimit të Buxhetit të Komunës për vitin rrjedhës.

Konkursi publikohet në web faqen e Komunës së Tuzit, tabelës publike të Komunës së Tuzit dhe në një gazet ditore.

Konkursi përmban kriteret për vlerësim në pajtim me Rregulloren mbi kushtet, mënyrën, procesin, kriteret për ndarjen e mjeteve dhe kontrollin mbi realizimin e programeve të organizatave sportive (në tekstin e me tejmë: Rregullorja).

Afati për sjelljen e fletëparaqitjes në konkurs është 30 ditë nga dita e shpalljes së konkursit.

Përjashtimisht nga paragrafi 1 i këtij neni organi i administratës lokale kompetent për sportin mundet pa shpalljen e konkursit të bashkëfinancoj programin i cili është me rendësi për prezantim të suksesshëm të Komunës në skenën vendore dhe ndërkombëtare, i cili avancon punën e organizatave sportive dhe individëve dhe në rastet të tjera përjashtuese me urdhër të eprorit të organit të administratës lokale kompetent për sportin.

**E drejta e pjesëmarrjes në konkurs**

**Neni 8**

Të drejtë pjesëmarrje në konkurs kanë klubet sportive dhe shoqatat sportive rekreative të cilat janë të regjistruara në territorin e Komunës së Tuzit, pas një viti nga dita e themelimit e atij klubi sportiv gjegjësisht shoqate sportive rekreative dhe të cilat garojnë në disiplina në të cilat është i rregulluar sistemi unik i garimit në kuadër të federatës sportive nacionale kompetente.

Të drejtë pjesëmarrje në konkurs kanë shoqatat shkollore sportive dhe organizatat sportive të personave me invaliditet të regjistruara në territorin e Komunës së Tuzit, pas një viti nga dita e themelimit, në pajtim me Ligjin mbi sportin.

**Paraqitja në konkurs**

**Neni 9**

Paraqitja në konkurs dorëzohet në formën të cilën e përcakton organi i administratës lokale kompetent për sportin.

**Komisioni për vlerësimin e programit dhe përcaktimin e shumës së mjeteve**

**Neni 10**

Për vlerësimin e programit dhe përcaktimin e shumës së mjeteve të cilat i ndahen organizatës sportive për realizimin e programit kryetari i Komunës themelon komisionin.

Komisioni përbehet nga pesë anëtarëve, në përbërje të komisionit hyjnë dy anëtarë nga organi i vetëqeverisjes lokale kompetent për sportin, dy këshilltar ku njëri prej tyre të jetë nga opozita, dhe një punonjës sportiv.

Me aktin mbi themelimin e komisionit përcaktohet përbërja, detyrat, mënyra e punës dhe zgjatja e mandatit.

Anëtaret e komisionit kanë të drejtë në kompensim për punë në punën në Komision në pajtim me vendimin e kryetarit të Komunës .

**Vendimi mbi bashkëfinancimin**

**Neni 11**

Komisioni pas vlerësimit të programit dhe përcaktimit të sasisë së mjeteve, organizatës sportive ia dorëzon kryetarit të Komunës së Tuzit propozimin e arsyetuar të vendimit për bashkëfinancim të programit të organizatave sportive.

Propozimi i vendimit për bashkëfinancim përmban: emrin e organizatës sportive, selinë e organizatës sportive dhe shumës e mjeteve për bashkë financim.

**Neni 12**

Vendimin mbi bashkëfinancimin e programeve të organizatave sportive e sjell kryetari i Komunës së Tuzit, në propozim të Komisionit.

Organi i administratës kompetent për sportin e publikon vendimin në web faqen e Komunës.

**Marrëveshja mbi bashkë-financimin**

**Neni 13**

Organi i administratës lokale kompetent për sport dhe organizata sportive lidhin marrëveshje mbi bashkëfinancimin e programit të organizatës sportive me të cilin rregullohet dinamika e realizimit të programit, pagës, shfrytëzimi dhe arsyetimi i mjeteve të miratuara.

Organizata sportive dorëzon raportin përfundimtarë mbi realizimin e programit të miratuar nga ana e organizatës sportive.

Marrëveshja lidhet në afat prej 15 ditësh nga dita e ekzekutimit të vendimit nga neni 12 i këtij vendimi.

Organizatat sportive të cilat nuk i kanë kryer detyrimet nga marrëveshja e mëparshme mbi bashkëfinancimin gjegjësisht në pajtim me vendimin mbi shpërndarjen e mjeteve organizatave sportive, nuk mund të fitojë mjete për bashkë financimin e programeve deri sa t’i kryejnë detyrimet.

Mjetet nga Buxheti i Komunës të ndara për organizatën sportive para sjelljes së vendimit mbi shpërndarjen e mjeteve organizatave sportive do të llogaritet në shumën totale të mjeteve të shpërndara.

Mjetet për bashkë financim të programit të punës të organizatave sportive të miratuara me vendimin e Kryetarit të Komunës mund të shfrytëzohen relativisht realizimit të Buxhetit rrjedhës.

**Shfrytëzimi i destinuar i mjeteve**

**Neni 14**

Organizata sportive është e obliguar që mjetet e shpërndara t’i shpenzoje në mënyre të destinuar, në pajtim me programin dhe planin e shpenzimit të mjeteve dhe mbi këtë të dorëzoj raporte gjysmë vjetore ose raport në kërkese të organit të Komunës kompetent për sportin.

Organizata sportive është e obliguar që Komunës t’ia dorëzoje raportin përfundimtar, gjegjësisht vjetor mbi shpenzimin e mjeteve të shpërndara të cilin e ka miratuar Kuvendi për atë organizatë sportive .

Në rast se organizata sportive në afatin e precizuar me marrëveshje nuk paraqet raportin nga paragrafi 1 i këtij neni ose nuk argumenton se mjetet shpenzohen me destinim, do të ndërpritet financimi i mëtejshëm i programit të organizatës sportive.

Në rast kur organizata sportive nuk mundet të vërtetoj se mjetet janë shpenzuar me destinim, është e obliguar që mjetet e shpenzuar me destinim t’i kthej, e nëse nuk e realizon kthimin e atyre mjeteve nuk mund të marrin pjesë në konkursin publik të rrallës për bashkëfinancimin e organizatave sportive.

**Kryerja e mbikëqyrjes**

**Neni 15**

Mbikëqyrja mbi realizimin e programit dhe aktivitetit të cilin e realizojnë organizatat sportive, e të cilët bashkëfinancohen nga Buxheti, e realizon organi i administratës lokale kompetent për sportin.

Për kryerjen e mbikëqyrjes nga paragrafi 1 i këtij neni, sekretari i organit lokal të administratës kompetent për sportin themelon komisionin, i cili numëron tre anëtar. Në përbërje të Komisionit hyjnë dy përfaqësues të organeve të administratës lokale kompetent për sportin dhe një përfaqësuese i organit të administratës lokale kompetent për punët e financave, obligimet e të cilit, detyrat dhe mënyrë e punës si dhe zgjatja e mandatit rregullohet me aktin mbi themelimin.

Në bazë të rezultateve të komisionit mbikëqyrës nga paragrafi 2 i këtij neni, mund të pezullohet bashkëfinancimi i programeve dhe aktiviteteve nga Buxheti dhe të iniciohet mbikëqyrja inspektuese.

**Ngjarjet sportive**

**Neni 16**

Me qellim të përkrahjes dhe zhvillimit të sportit mund të parashihen mjete për financimin dhe bashkë financimin e organizimeve të aktiviteteve sportive në Komunën e Tuzit, e në të cilat mund të marrin pjesë edhe sportistet edhe rekreativet nga qytetet e tjera, duke pasur kujdes principet e barazisë gjinore, si dhe nevojave dhe mundësive për pjesëmarrjen e personave me invaliditet.

Ngjarjet sportive mund të kenë karakter garues, tradicional, kulturor ose zbavitës.

Organizimet sportive organizohen në formë të manifestimeve sportive (festivale, takime, parada, lojëra dhe ngjashëm) dhe garave sportive (turne, etje.).

Vendimi mbi organizimin e aktiviteteve sportive nga ky nen e sjell eprori i organit të administratës lokale kompetent për sportin.

**Zhvillimi i sportit shkollor**

**Neni 17**

Organi i administratës lokale kompetent për sportin në bashkëpunim me organizatat sportive, përkrahin dhe ndihmojnë shoqatat shkollore sportive me krijimin e kushteve organizuese, hapësinorë, financiare, profesionale dhe kushteve te tjera për punën e tyre.

**Neni 18**

Pas përfundimit të garave të organizuara nga fusha e sportit shkollor, organi i administratës lokale kompetent për sportin është i obliguar t’a hartoj raportin mbi realizimin e garës dhe specifikimin e shpenzimeve për kushtet e ofruara dhe çmimet e ndara etj dhe t’ia dorëzoj kryetarit të Komunës.

**Zhvillimi i sportit për femra**

**Neni 19**

Organi i administratës lokale kompetent për sportin në bashkëpunim me organizatat të cilat merren me çështje të barazisë gjinore, arritjen e avancimit dhe zhvillimit të sportit për femra dhe organizatat sportive të femrave nga territori i Komunës, do të sigurojë:

* Formimin e bazës së të dhënave mbi klubet sportive të femrave nga territori i Komunës së Tuzit dhe rezultatet e arritura,
* Hulumtim adekuat mbi nevojat e klubeve të femrave dhe mënyrës së financimit të tyre në pajtim me Buxhetin e Komunës,
* Promovimit adekuat mediatik të klubeve të femrave,
* Aftësimin dhe avancimin e femrave për kryerjen e punëve të referimit dhe anëtarësimin në strukturat drejtuese të organizatave sportive.

**Zhvillimi i sportit për personat me invaliditet**

**Neni 20**

Në Buxhetin komunal ndahen dhe sigurohen mjetet për organizimin e garave sportive dhe turneve për personat me invaliditet.

* Organizimin e takimeve humanitare dhe kthyese në disiplinat të caktuara me qellim të mbledhjes së mjeteve për zhvillimin dhe investimin në sportin e personave me invaliditet,
* Rekreacionin për personat me invaliditet,
* Realizimin e takimeve sportive rekreative në nivelin e Komunës së Tuzit për personat me invaliditet.

**Zhvillimi rekreativ sportiv rekreativ i qytetarëve – sporti për të gjithë**

**Neni 21**

Organi i administratës lokale kompetent për sportin në pajtim me Buxhetin e Komunës mund të organizoj takime sportive rekreative në nivel të Komunës së Tuzit, të organizoj ligat komunale dhe turne rekreative dhe aktivitete të përditshme rekreative për qytetaret e Komunës së Tuzit.

**Shpërblimet për rezultatet e arritura sportive**

**Neni 22**

Sportistet të cilët janë anëtar të organizatës sportive të regjistruar ne territorin e Komunës së Tuzit, në propozim të të njëjtës mund t’u ndahet shpërblimi për rezultatin e realizuar sportiv në garat zyrtare, si ekip dhe si individ.

Baza për shpërblimin për rezultatet sportive është e barabar me pesë vlera të llogaritura të koeficientit për të punësuarit në sektorin publik.

* lojërat olimpike, Para olimpike, kampionati botëror, kampionati evropian: vendi I 300%, vendi II 250%, vendi III 200% .
* Lojërat e mediteranit, vendi I 50%, vendi II 40%, vendi III 30%.
* kampionati ballkanik, vendi I 30%, vendi II 30%, vendi III 20% .
* Kupa dhe kampionati i Malit të Zi, vendi I 20%.

Shpërblimet nga paragrafi 2 i këtij neni ju ndahen seniorëve.

Shpërblimet për junior për rezultatet sportive të lartë shënuara është 70% e shpërblimit të seniorëve.

Shpërblimi për pionier dhe kadet për rezultatet sportive të lartë shënuara është 50% e shpërblimit të seniorëve.

Kërkesën për ndarjen e shpërblimeve ndaj organit të administratës lokale kompetent për sportin e dorëzon organizata sportive anëtar i së cilës është sportisti, me afat prej 30 ditës nga dita realizimit të rezultateve të lartë shënuara.

Organizata sportive është e obliguar që së bashku me kërkesën të dorëzoje dëshminë mbi rezultatet sportive të vërtetuar nga ana e federatës nacionale sportive.

Aktvendimin mbi ndarjen e shpërblimit e sjell organi i administratës lokale kompetent për sportin, në pajtim me këtë vendim.

**Ndarja e njohjeve vjetore nga fusha e sportit**

**Neni 23**

Me qellim të dhënies së njohjes shoqërore sportisteve më të mirë, punëtoreve sportiv dhe organizatave sportive, në Komunën e Tuzit, vendoset njohja vjetore nga fusha e sportit (në tekstin e mëtejmë: Njohja ).

**Vendimi mbi ndarjen njohjeve vjetore nga fusha e sportit**

**Neni 24**

Njohja ndahet një herë në vit, në gjysmën e dytë të muajit dhjetor .

**Neni 25**

Mbi ndarjen e Njohjeve Vendos komisioni për zgjedhje të sportistit të vitit të Komunës së Tuzit (në tekstin e mëtejmë: komisioni ), duke vlerësuar propozimet e arritura të organizatave sportive të regjistruara në territorin e Komunës së Tuzit e në pajtim me Rregulloren mbi ndarjen e njohjeve vjetore nga fusha e sportit, (në tekstin e mëtejmë: Rregullorja).

Komisionin e formon kryetari i Komunës së Tuzit e në propozim të organit të administratës lokale kompetent për sportin.

Komision ka shtatë anëtar, nga të cilët njëri është kryetar komisioni. Në përbërje të komisionit hyjnë përfaqësuesit e organeve të administratës lokale kompetent për sportin, punëtoret sportiv dhe gazetaret sportiv.

**Neni 26**

Propozimet për ndarjen e njohjeve mund t’i japin organizatat sportive në ftesën publike të cilën e shpall organi i administratës lokale kompetent për sportin, e i cili publikohet në web faqen e Komunës, më së largu deri me 15 nëntor të vitit për të cilin ndahet njohja .

Propozimi për njohje duhet të jetë i arsyetuar dhe t’i dorëzohet Komisionit në afat prej 20 ditësh nga dita e publikimit ne web faqen e Komunës së Tuzit.

Kryetari dhe anëtarët e komisionit nuk mund të dorëzohen propozime për ndarjen e Njohjeve, as të jenë fitues të tyre .

**Neni 27**

Organizimet sportive i propozojnë sportiste dhe punëtoret sportiv të cilët veprimtarin e tyre e realizojnë në territorin e Komunës së Tuzit, si dhe organizatat sportive të cilët e kanë vendqëndrimin në territorin e Komunës së Tuzit, e kanë arritur rezultate interesante në vitin për të cilin ndahen njohjet .

Njohja ndahet në kategoritë në vijim:

1. Sportisti më i mirë
2. Sportistja më e mirë
3. Ekipi sportiv i vitit
4. Punëtori sportiv i vitit

**Evidentimi në sport**

**Neni 28**

Organi i administratës lokale kompetent për sportin është i obliguar që në afat prej gjashtë muajsh prej ditës së hyrjen në fuqi të këtij vendimi të hartoj evidencë zyrtare të sportit:

* Regjistrimin e organizatave sportive ne territorin e Komunës së Tuzit,
* Regjistrimin e objekteve sportive në nivel të Komunës me të dhënat e pronarit të objektit, mënyrës së shfrytëzimit dhe mirëmbajtjes,
* Regjistrimin e aktiviteteve sportive në territorin e Komunës së Tuzit dhe
* Regjistrimin e njohjeve të ndara nga neni 19 i këtij vendimi

**Neni 29**

Organi i administratës lokale kompetent për sportin në web faqen e Komunës së Tuzit, publikon dhe përditëson të gjitha informacionet lidhur me klubet sportive (vendimin mbi bashkëfinancimin, rregulloret, konkurset, shpërblimet e sportisteve, ndarjen e njohjeve).

**Neni 30**

Rregullorja mbi kushtet, mënyrën, procesin, kriteret për ndarjen e mjeteve dhe kontrollimin mbi realizimin e programeve të organizatave sportive, rregullorja mbi ndarjen e njohjeve vjetore nga fusha e sportit do të sjellët në afat prej 30 ditësh nga dita e hyrjen në fuqi e këtij vendimi.

**Neni 31**

Ky vendim hyn në fuqi me ditën e sjelljes e do të publikohet në “Fletën zyrtare të MZ- dispozitat komunale”.

**Neni 32**

Me ditën e hyrjen në fuqi të këtij vendimi pushon së vlejturi Vendimi mbi financimin e sportit (“Fleta zyrtare e Malit të Zi- dispozitat komunale”, nr.013/18 prej më 20.04.2018 ).

Numër: 02-030/19-4071

Tuz, 18.07.2019

**KUVENDI I KOMUNËS SË TUZIT**

**Kryetari,**

**Fadil Kajoshaj**